Document ID: 31993R1642

ΚΑΝΟΝΙΣΜΟΣ (ΕΟΚ) αριθ. 1642/93 ΤΗΣ ΕΠΙΤΡΟΠΗΣ της 28ης Ιουνίου 1993 για τη μείωση των τιμών βάσης και αγοράς της μελιτζάνας, των αχλαδιών και των επιτραπέζιων σταφυλιών για την περίοδο εμπορίας 1993/94 συνεπεία των νομισματικών επανευθυγραμμίσεων του Σεπτεμβρίου 1992, Νοεμβρίου 1992, Ιανουαρίου 1993 και Μαΐου 1993
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 638/93 (2), και ιδίως το άρθρο 16β παράγραφος 4,
τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992 σχετικά με τη λογιστική μονάδα και τις ισοτιμίες που εφαρμόζονται στο πλαίσιο της κοινής γεωργικής πολιτικής (3), και ιδίως το άρθρο 9 παράγραφος 1,
τον κανονισμό (ΕΟΚ) αριθ. 3824/92 της Επιτροπής της 28ης Δεκεμβρίου 1992 για καθορισμό των οριζομένων σε Ecu τιμών και ποσών που πρέπει να τροποιηθούν λόγω των νομισματικών επανευθυγραμμίσεων (4), όπως τροποποιήθηκε τελευταία από τον κανονισμό (ΕΟΚ) αριθ. 1330/93 (5), και ιδίως το άρθρο 2,
Εκτιμώντας:
ότι το άρθρο 1 του κανονισμού (ΕΟΚ) αριθ. 3820/92 της Επιτροπής της 28ης Δεκεμβρίου 1992 για τη θέσπιση μεταβατικών μέτρων ενόψει της εφαρμογής των προβλεπομένων στον κανονισμό (ΕΟΚ) αριθ. 3813/92 του Συμβουλίου γεωργονομισματικών διατάξεων (6), καθόρισε αντιστοιχία μεταξύ των διατάξεων του γεωργονομισματικού καθεστώτος που εφαρμόζεται από την 1η Ιανουαρίου 1993 και του καθεστώτος που εφαρμόζετο προηγουμένως,
ότι ο κανονισμός (ΕΟΚ) αριθ. 3824/92 θέσπισε τον κατάλογο των τιμών και ποσών του τομέα των οπωροκηπευτικών στα οποία εφαρμόζονται οι συντελεστές μείωσης που καθορίζονται από τον κανονισμό (ΕΟΚ) αριθ. 537/93 της Επιτροπής (7), όπως τροποποιήθηκε από τον κανονισμό (ΕΟΚ) αριθ. 1331/93 (8), από την έναρξη της περιόδου εμπορίας 1993/94, στο πλαίσιο του καθεστώτος αυτόματης κατάργησης των αρνητικών νομισματικών αποκλίσεων- ότι το άρθρο 2 του κανονισμού (ΕΟΚ) αριθ. 3824/92 προβλέπει τον προσδιορισμό της μείωσης των τιμών και ποσών που προκύπτουν για κάθε σχετικό τομέα και τον καθορισμό της αξίας των μειωμένων αυτών τιμών και ποσών- ότι οι τιμές βάσης και αγοράς της μελιτζάνας, των αχλαδιών και των επιτραπέζιων σταφυλιών για την περίοδο εμπορίας 1993/94 καθορίστηκαν από τον κανονισμό (ΕΟΚ) αριθ. 1289/93 του Συμβουλίου (9), όπως τροποποιήθηκε από τον κανονισμό (ΕΟΚ) αριθ. 1334/93 της Επιτροπής (10)-
ότι από τα ανωτέρω προκύπτει ότι οι τιμές βάσης και αγοράς της μελιτζάνας, των αχλαδιών και των επιτραπέζιων σταφυλιών για την περίοδο εμπορίας 1993/94 που καθορίζονται από τον κανονισμό (ΕΟΚ) αριθ. 1289/93 πρέπει να μειωθούν κατά 1,05 % για τις μελιτζάνες, κατά 1,29 % για τα αχλάδια κατά 1,25 % για τα επιτραπέζια σταφύλια-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την περίοδο εμπορίας 1993/94, οι τιμές βάσης και αγοράς που καθορίζονται από τον κανονισμό (ΕΟΚ) αριθ. 1289/93 μειώνονται κατά 1,05 % για τις μελιτζάνες, κατά 1,29 % για τα αχλάδια κατά 1,25 % για τα επιτραπέζια σταφύλια και καθορίζονται όπως αναφέρεται στο παράρτημα.
Το κόστος συσκευασίας με την οποία παρουσιάζεται το προϊόν δεν επιβαρύνει τις τιμές.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Ιουνίου 1993.

Labels: 2
17